
Štúrova 2, 907 01 Myjava
tel.: + 421 342 451 103, e-mail: muzeumsnr@snm.sk, www.snm.sk


Tlačová správa 16. 7. 2026 v Košariskách


146. výročie narodenia gen. Milana Rastislava Štefánika 
Štefánikove dni v SNM-Múzeu M. R. Štefánika

Slovenské národné múzeum–Múzeum M. R. Štefánika v spolupráci s obcou Košariská a CZ ECAV Košariská-Priepasné vás pozýva na slávnostné podujatie, ktoré sa bude konať pod záštitou Ministerstva obrany Slovenskej republiky pri príležitosti 146. výročia narodenia gen. Milana Rastislava Štefánika. Slávnostné spomienkové stretnutie sa uskutoční 21. 7. 2026 o 10:30 h v areáli rodného domu M. R. Štefánika. Následne bude podujatie pokračovať prehliadkou expozície múzea (11:15h).

Narodenie najvýznamnejšieho Slováka si pripomenieme aj počas víkendu 25.-26. júla 2026. Návštevníkov múzea tu čakajú scénické vstupy s názvom Kaleidoskop života Štefánika. Tieto prehliadky môžete absolvovať v sobotu 25. 7.2026 v časoch            o 12:00, 13:00, 14:00, 15:00 a 18:00 h. Scénické vstupy vás prevedú životom generála Štefánika a predstavia jeho rôzne podoby (ako dieťa z Košarísk, ktoré rado pozerá na hviezdy a premýšľa o veľkých diaľkach, následne ako obyvateľa Paríža, ktorý počas svojich vedeckých a diplomatických ciest objavuje svet a napokon ako bojovníka, ktorý svoje sily obetuje oslobodeniu svojho národa. Okrem samotného generála sa návštevníkom predstavia aj dve dôležité ženy jeho života – novinárka Louis Weiss          a talianska markíza Giuliana Benzoni.
Ďalej Vás o 16:00 hodine čaká prednáška Martina Broniša o Štefánikovom detstve a jeho študentských rokoch s názvom Z lavice ku hviezdam. Mgr. Martin Rastislav Broniš je pedagóg, novinár a lektor, ktorý sa dlhodobo venuje štefánikovskej tematike, literatúre a dejinám Československa, rovnako ako aj vlastným rodinným koreňom. Ako príbuzný generála Milana Rastislava Štefánika ponúkne jedinečný pohľad na jeho vzdelávaciu cestu, kombinujúci rodinné dedičstvo, tradíciu a vlastný archívny výskum. Jeho jedinečný projekt Štefánik Live (www.stefanik.live) ukazuje zakladateľa Československa inak, ako ho doteraz poznáme.

[bookmark: _GoBack]146. výročiu narodenia M. R. Štefánika budú tiež venované Služby Božie v nedeľu 26. 7. o 9:30 v evanjelickom kostole v Košariskách.  

